**13. návštevná expedícia** (skrátene **EP-13**; rus. Тринадцатая экспедиция посещения, ЭП-13) na Medzinárodnú vesmírnu stanicu (ISS) bola krátkodobá výprava kozmonauta malajzijskej kozmickej agentúry ANGKASA Šejcha Muszafara Šukora Al-Masriho na stanici. Po týždennom pobyte na ISS a splnení plánovaného programu sa Malajčan vrátil na Zem.

Posádka
-------

### Hlavná

* Malajzia  Šejk Muszafar Šukor Al-Masri (1), účastník kozmického letu, ANGKASA

V zátvorkách je uvedený celkový počet letov do vesmíru vrátane tejto misie.

### Záložná

* Malajzia  Faiz bin Chálid, ANGKASA

Priebeh výpravy
---------------

### Prípravy

Medzinárodná vesmírna stanica (ISS) bola od začiatku novembra 2000 trvalo osídlená ľuďmi. Základné posádky stanice boli do havárie Columbie striedané raketoplánmi, ako záchranné člny im slúžili lode Sojuz. Po prerušení letov raketoplánov v dôsledku havárie bola veľkosť základných posádok stanice znížená na dvoch kozmonautov, ktorých dopravu zabezpečovali Sojuzy. Tretie miesto v lodiach obsadzovali členovia návštevných posádok, po týždni sa vracajúci na Zem starým Sojuzom.

Miesto v Sojuze TMA-11 štartujúceho v októbri 2007 obsadil Šejk Muszafar Šukor Al-Masri, kozmonaut malajzijskej vesmírnej agentúry ANGKASA. Prvýkrát dostala Malajzia ponuku na kozmický let v Sojuze v roku 1987, vtedy ešte na kozmickú stanicu Mir. Zo sovietskeho návrhu nakoniec nič nebolo. Po mnohých rokoch bolo počas návštevy ruského prezidenta Putina v Malajzii v auguste 2003 oznámené dosiahnutie dohody o lete Malajčana v Sojuze na Medzinárodnú vesmírnu stanicu (ISS) a začatie procesu výberu malajského kozmonauta. Dňa 4. septembra predseda vlády Malajzie oznámil mená dvoch víťazov výberu - boli nimi lekári Šejch Muszafar Šukor Al-Masri a Faiz bin Chálid. V októbri 2006 obaja začali prípravu v Stredisku prípravy kozmonautov (CPK) v Hviezdnom mestečku. Šejk Muszafar Šukor v júni 2007 absolvoval aj stáž v Johnsonovom vesmírnom stredisku v Houstone.

### Let

Jurij Malenčenko a Peggy Whitsonová z Expedície 16 spolu so Šejchom Muszafarom Šukorom odštartovali 10. októbra 2007 o 13:23 UTC z kozmodrómu Bajkonur v lodi Sojuz TMA-11; po dvoch dňoch samostatného letu sa 12. októbra o 14:50 UTC spojili so stanicou.

Sojuz TMA-11 približujúci sa k Medzinárodnej vesmírnej stanici
Po spojení sa kozmonauti privítali s posádkou ISS, vyložili náklad na stanicu a začali plánovanú činnosť. Šejk Muszafar Šukor sa venoval experimentom vybraným agentúrou ANGKASA, tri z nich boli pripravené v spolupráci s Európskou vesmírnou agentúrou (ESA).

Trojica pokusov pripravená spoločne s ESA boli experiment ETD-M (skúmanie vplyvu mikrogravitácie na koordináciu pohybov očí a hlavy); ILO-M (skúmanie adaptácie vestibulárneho systému na zmeny gravitácie) a Muscle (štúdium atrofie vnútorných svalov ľudského tela v beztiažovom stave).

ANGKASA pripravila pre svojho kozmonauta experimenty FIS - zhodnotenie kvality a chuti malajských potravín v kozme; CIS - skúmanie vplyvu prostredia kozmického letu na morfológiu a genetický aparát eukariotných buniek, na funkčnosť buniek endotelu a na bunky kostného tkaniva; MIS - skúmanie vplyvu mikrogravitácie na rast a mutácie baktérií *E. Cloacae* a *Acinetobacter baumannii*; PCS - skúmanie špecifík kryštalizácie bielkovinových proteínov v podmienkach mikrogravitácie a TOP - predvedenie zvláštností pohybu v stave beztiaže pre študentov malajských škôl.

Experimenty zabrali malajskému kozmonautovi 18 hodín, 5 hodín a 30 minút im venoval aj Jurij Malenčenko; vyžiadali si dodávku 8,3 kg vybavenia na stanici a návrat na Zem 6,1 kg materiálu s výsledkami.

Po týždennom pobyte na ISS sa 21. októbra 2007 o 7:14 UTC Malajčan a vracajúca sa posádka Expedície 15 v Sojuze TMA-10 odpútali od stanice a v ten istý deň o 10:36 UTC pristáli v severnom Kazachstane, 10 km od osady Tolybaj, 346 km ďaleko od plánovaného miesta pristátia.

Referencie
----------


|  |  |
| --- | --- |
| Portal | Kozmonautický portál |

*Tento článok je čiastočný alebo úplný preklad článku 13. návštěvní expedice (ISS) na českej Wikipédii.*

1. ↑  IVANOV, Ivan, a kol. *Космическая энциклопедия astronóm* [online]. Moskva: rev. 2007-10-24, [cit. 2010-07-03]. Kapitola Второй набор космонавтов (2003-2006 год). Dostupné online. (po rusky)
2. ↑  IVANOV, Ivan, a kol. *Космическая энциклопедия astronóm* [online]. Moskva: rev. 2009-12-31, [cit. 2010-07-03]. Kapitola Sheikh Muszaphar Shukor Al Masrim bin Sheikh Mustapha. Dostupné online. (po rusky)
3. 1 2   *Ракетно-космическая корпорация "Энергия" имени С.П. Королёва* [online]. Moskva: RKK Energija, [cit. 2010-07-03]. Kapitola Экспедиция МКС-16. Тринадцатая российская экспедиция посещения. Dostupné online. (po rusky)
4. ↑  HOLUB, Aleš. *MEK. Malá encyklopédia kozmonautiky* [online]. REV. 2008-04-19, [cit. 2010-07-03]. Kapitola Sojuz TMA-11. Dostupné online. (po česky)
5. 1 2 3   *Ракетно-космическая корпорация "Энергия" имени С.П. Королёва* [online]. Moskva: RKK Energija, [cit. 2010-07-03]. Kapitola Зарубежные программы. Программа экспериментов по проекту MSM "ANGKASA". Dostupné online. (rusky)
6. ↑  VÍTEK, Antonín. *SPACE 40. Veľká encyklopédia družíc a kozmických sond* [online]. Praha: rev. 2010-03-20, [cit. 2010-06-26]. Kapitola 2007-008A - Sojuz-TMA 10. Dostupné online.

| * z
* d
* u
Expedície na Medzinárodnú vesmírnu stanicu |
| --- |
| Základné expedície | 

|  |  |
| --- | --- |
| Minulé | 
* Expedícia 1
* Expedícia 2
* Expedícia 3
* Expedícia 4
* Expedícia 5
* Expedícia 6
* Expedícia 7
* Expedícia 8
* Expedícia 9
* Expedícia 10
* Expedícia 11
* Expedícia 12
* Expedícia 13
* Expedícia 14
* Expedícia 15
* Expedícia 16
* Expedícia 17
* Expedícia 18
* Expedícia 19
* Expedícia 20
* Expedícia 21
* Expedícia 22
* Expedícia 23
* Expedícia 24
* Expedícia 25
* Expedícia 26
* Expedícia 27
* Expedícia 28
* Expedícia 29
* Expedícia 30
* Expedícia 31
* Expedícia 32
* Expedícia 33
* Expedícia 34
* Expedícia 35
* Expedícia 36
* Expedícia 37
* Expedícia 38
* Expedícia 39
* Expedícia 40
* Expedícia 41
* Expedícia 42
* Expedícia 43
* Expedícia 44
* Expedícia 45
* Expedícia 46

 |
| Súčasná | Expedícia 47 |
| Plánované | 
* Expedícia 48
* Expedícia 49
* Expedícia 50
* Expedícia 51
* Expedícia 52
* Expedícia 53
* Expedícia 54

 |

 | Logo ISS |
| Návštevné expedície | 

|  |  |
| --- | --- |
|       Minulé | 
* EP-1
* EP-2
* EP-3
* EP-4
* EP-5
* EP-6
* EP-7
* EP-8
* EP-9
* EP-10
* EP-11
* EP-12
* EP-13
* EP-14
* EP-15
* EP-16
* EP-17
* EP-18

 |

 |
| Expedície raketoplánov | 

|  |  |
| --- | --- |
|       Minulé | 
* STS-88
* STS-96
* STS-101
* STS-106
* STS-92
* STS-97
* STS-98
* STS-102
* STS-100
* STS-104
* STS-105
* STS-108
* STS-110
* STS-111
* STS-112
* STS-113
* STS-114
* STS-121
* STS-115
* STS-116
* STS-117
* STS-118
* STS-120
* STS-122
* STS-123
* STS-124
* STS-126
* STS-119
* STS-127
* STS-128
* STS-129
* STS-130
* STS-131
* STS-132
* STS-133
* STS-134
* STS-135

 |

 |